Titus Ampius Balbus

Titus Ampius Titi filius Balbus  e tribu Horatia (floruit medio primo saeculo a.C.n.) fuit senator Romanus qui provinciae Asiae praefuit. Partes Pompeianas vel, si ita malueris, senatorias bello civili secutus tam acriter ad bellum adversus Caesarem  incitabat ut a Caesarianis tuba belli civilisCicero, Ad fam. VI.12  appellaretur. Vitas magnorum virorum litteris mandare quoque studebatAd fam. VI.12 ː cum studium tuum consumas in virorum fortium factis memoriae prodendis... nec in scriptis hodie deperditis Gaio Iulio Caesari parcebatSuetonius, Divus Iulius 77.
 De cursu honorum 
 63 a.C.n. tribunus plebis cum Tito Labieno per populum honores inauditos Pompeio decrevit, ut ei ludis circensibus et scaenicis coronam auream gerere liceret atque etiam circenses spectare triumphali habitu ornatusVelleius Paterculus II.40.4.
 59 a.C.n. Praetor
 58-57 a.C.n. Proconsul Asiae, quod ostendunt cistophori Ephesiani, Pergamenses, Laodicenses, Trallenses eius nomen praeferentesBroughton, Magistrates of the Roman Republic II.197. T. Corey Brennan (2001), The praetorship in the Roman Republic II p.568 
 57-56 a.C.n. Ciliciam fortasse post Asiam  pro praetore rexitCicero, Ad fam I.3 et III.7(5) (nam Lentulus Spinther Tito Ampio in Ciliciam succedere potuit). Vide commentarium apud T. Corey Brennan (2001), The praetorship in the Roman Republic II pp 573-574, qui etiam utitur oratione Ciceronis Pro Domo 23.
 55 a.C.n. frustra consulatum petivit. Quamvis suffragante Pompeio repulsam rettulitScholiasta Bobiensis 156St..
 Anno 49 a.C.n. ineunte, Caesare Italiam invadente, Titus Ampius dilectus  Capuae strenue habebatAd Att.  VIII.11B.2 ut milites Pompeio praestaret. Aestate eiusdem anni legatus pro praetore in Asia versabatur, ut ex actis publicis a Iudaeo historico Flavio Iosepho nobis servatisAnt. Iud. XIV.230 et 238 apparet.
 48 a.C.n. post cladem Pharsalicam pecuniam Dianae Ephesiae in templo servatam fugiens tollere volebat quidem sed Caesare properanter adveniente ab incepto prohibitus estCaesar, BC III.105.
 46 a.C.n. a Caesare qui eum exsilio multaverat veniam cum per alios tum etiam per Ciceronem impetravit ; certe Romam redire ei licuit. Quo nuntiato Cicero epistulam gratulatoriam, ubi operam in ea re a se datam demonstrabat, Ampio Balbo misit, quam epistulam hodieque legere possumusAd fam. VI.12.

 Notae 

Categoria:Tribuni plebis
Categoria:Praetores
Categoria:Proconsules Asiae
Categoria:Auctores Latini antiqui
Categoria:Historici Romani antiqui
Categoria:Scriptores Italiae antiquae